1 - Hvor stor plass kreves for å montere en rullegardin?
Rullegardiner kan monteres utenpå vegg eller inne i en nisje. Ved nisje montering er man avhengig av at festebrakettene har tilstrekkelig plass for å kunne feste disse. Rullegardiner leveres i forskjellige modeller og de ulike modellene har ulike mål.

Modell 10, 20, Literise® og Softraise:
Rullegardiner produseres med forskjellige rørdimensjoner avhengig av størrelsen på gardinen. Dette fordi det er lite ønskelig med et rør som har en svai. Jo større rørdimensjon jo mer plass krevende vil rullegardinen være. På «vanlige» vinduer (120 x 120 cm) vil det være nødvendig med 6 cm.

Modell 30 og 40:
Toppkassetten er den samme på type 30 og 40. Kassetten kan monteres til veggen så i slike tilfeller kan man si at minste monteringsdybde er 0 cm. Hvis rullegardinen skal monteres inne i en nisje vil det estetisk mest korrekte være at hele kassetten kommer innenfor nisjen og da vil minste monteringsdybde være 9 cm siden dette er bygge målene på kassetten. Ved å godta at kassetten delvis er utenfor nisjen er minste monteringsdybde 4 cm.